Konstantinuerden

De Konstantinuerden (Sacro Militare Ordine Costantiniano di San Giorgio, fr: Ordre sacré et militaire constantinien de Saint-Georges) ass e réimesch-kathoulesche Ritteruerden, deen, der mëndlecher Traditioun no, bis op de Keeser Konstantin zeréckgeet. Historesch beluecht ass d'Grënnung tëscht 1522 a 1545.

 Ziler vum Uerden 
Ziler vum Uerden, an dee souwuel Damme wéi och Ritter opgeholl ginn, sinn d'Verbreedung vum Glawen an d'Verdeedegung vun der Helleger Kathoulescher Kierch.

 Geschicht 
Der mëndlecher Traditioun no soll den Uerden am Joer 313 vum Keeser Konstantin gestëft gi sinn. Beluecht ass d'Stëftung duerch en Dokument vum byzantinesche Keeser Isaak II. am Joer 1190, en Dokument wat sech awer als historesch falsch erwisen huet. Den Uerde gouf a Wierklechkeet tëscht 1522 a 1545 gegrënnt.

Den haitegen Zenter vum Uerden ass zu Roum, wou e vum Vatikan als reliéis-militäreschen Uerden unerkannt ass. Et ass deen eenzege kathoulesche Ritteruerde mat engem Groussmeeschtertitel deen an der Famill verierft gëtt.

Aktuelle Groussmeeschter ass de Carlos vu Bourbon-Sizilien.constantinianorder.org

 Hierarchie
Der Uerden huet véier Klassen
 Grousst Kräiz
 Komtur
 Ritter I. Klass
 Ritter II. Klass

Den Uerden ass staatlech unerkannt a sechs Länner: dem Vatikan, Italien, Spuenien, Holland, LëtzebuergLuxemburger Wort vum 24. Abrëll 2012, S. 22., den USA a Mexiko.

De Konstantinuerden zu Lëtzebuerg
Zu Lëtzebuerg ass de Konstantinuerden duerch eng Commission royale vertrueden, un där hirer Spëtzt den Istvan Habsburg-Lothringen steet.

All Joer den 23. Abrëll, um Namensdag vum hellege Georges, ginn nei Ritter an den Uerden opgeholl.

Zu Lëtzebuerg bekannte Membere vum Uerde sinn den
 Istvan Habsburg-Lothringen
 Tom Kerger
 Joseph Nicolas Kohn
 Guy de MuyserArtikel vum Konstantinuerden op der franséischer Wikipedia, Versioun vum 28. Abrëll 2012.Artikel iwwer de Guy de Muyser op der franséischer Wikipedia, Versioun vum 28. Abrëll 2012..

 Literatur 
 LuWo, 2012. La Commission royale investit de nouveaux membres. Cérémonie de l'Ordre sacré et militaire Constantinien de Saint Georges. Luxemburger Wort vum 26. Abrëll 2012, S. 22.
 Gregor Gatscher-Riedl, In hoc signo vinces. Zwischen religiösem Mythos und politischem Anspruch von Byzanz nach Neapel. Die Geschichte des Heiligen Konstantinischen Ritterordens vom Heiligen Georg, Neue Welt Verlag, Vienne 2012, ISBN 978-3-9503061-2-5

 Kuckt och 
 Malteeseruerden

 Um Spaweck 
 Websäit vum Konstantinuerden

Kategorie:Kathoulesch Kierch